Foto: Fotolia O‘zbekistonda ma’muriy adliya, ya’ni davlat idoralari va ularning mansabdor shaxslari qarorlari, harakatlari (harakatsizligi) ustidan shikoyat qilish tizimi takomillashtiriladi. Bu haqda «Faol tadbirkorlik, innovatsion g‘oyalar va texnologiyalarni qo‘llab-quvvatlash yili» davlat dasturi loyihasida ma’lum qilingan. 2018 yil 1 iyulga qadar bu borada tegishli normativ-huquqiy hujjatlar loyihalari ishlab chiqiladi. Loyihalarda: ijro etuvchi hokimiyat organlari va ularning mansabdor shaxslari qarorlari, harakatlari (harakatsizligi) ustidan yuqori turuvchi organlarga shikoyat qilish tartibini yanada takomillashtirish; nizoni sudgacha hal qilish usuli sifatida jismoniy va yuridik shaxslar murojaatlarini kollegial eshitish mexanizmlarini joriy etish nazarda tutiladi. Normativ-huquqiy hujjatlar loyihalari ustida Adliya vazirligi, Oliy sud, Bosh prokuratura, IIV, DBA ish olib boradi.